รื้อ10รีสอร์ต บนภูทับเบิก
ป่าไม้นัดพม. ไปตรวจสอบ วันที่22ตค.นี้,โดนแล้ว ภูทับเบิก หลังเป็นแหล่งท่องเที่ยวสุดฮิต จนสภาพแวดล้อมทางธรรมชาติเปลี่ยนไป เพราะนายทุนเข้ามายึดครองที่ดินสร้างรีสอร์ตเพียบ จนแปรสภาพเป็นแหล่งแออัด กรมป่าไม้เตรียมเข้ารื้อ 10 รีสอร์ตดังรุก ภูทับเบิก พร้อมลงพื้นที่ร่วมกับกระทรวงการพัฒนาสังคมและความมั่นคงของมนุษย์ลุยจัดระเบียบ 22 ต.ค. อธิบดีกรมป่าไม้เร่งทำแผนจัดโซนนิ่งใหม่ภายใน 2 เดือน,กรณีปัญหาบ้านพักและรีสอร์ตบุกรุกสร้างบน ภูทับเบิก ต.วังบาล อ.หล่มเก่า จ.เพชรบูรณ์ สถานที่ท่องเที่ยวสุดฮิตก่อสร้างแบบไร้ทิศทางจนแออัด ส่งผลให้สภาพแวดล้อมที่เคยสวยงามตามธรรมชาติเปลี่ยนไป กลายเป็นกระแสวิพากษ์วิจารณ์อย่างหนักนั้น,เมื่อวันที่ 15 ต.ค.ตั้งแต่ช่วงเช้าที่กรมป่าไม้ กระทรวงทรัพยากรธรรมชาติและสิ่งแวดล้อม นายชลธิศ สุรัสวดี อธิบดีกรมป่าไม้ นายอรรถพล เจริญชันษา ผอ.สำนักป้องกัน รักษาป่าและควบคุมไฟป่า ประชุมร่วมกับนายพุฒิพัฒณ์ เลิศเชาวสิทธิ์ อธิบดีกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ เรื่องการแก้ปัญหาการบุกรุกพื้นที่ภูทับเบิก ใช้เวลาประมาณ 2 ชั่วโมง หลังประชุมนายชลธิศแถลงว่า พื้นที่ภูทับเบิกเป็นพื้นที่ที่กรมป่าไม้มอบให้กรมประชาสงเคราะห์เดิม เพื่อจัดสรรให้กับชาวไทยภูเขา เป็นที่อยู่อาศัยและแหล่งทำกิน จำนวน 4.7 หมื่นไร่ จำนวน 3,500 ครัวเรือน หลังจากปี 2545 ที่มีการปฏิรูประบบราชการ การทำงานของกรมประชาสงเคราะห์ไม่ชัดเจนนัก ทำให้ไม่สามารถเข้าไปดูแลพื้นที่ดังกล่าวได้อย่างทั่วถึง ทำให้พื้นที่มีการเปลี่ยนแปลง ราษฎรที่อยู่ในพื้นที่นำพื้นที่ที่ได้รับมอบ ไปใช้ผิดวัตถุประสงค์รวมทั้งเปลี่ยนมือจนมีสภาพแออัดอย่างปัจจุบัน,อธิบดีกรมป่าไม้กล่าวอีกว่า ระหว่างปี 2556- 2557 กรมพัฒนาสังคมฯ กระทรวงการพัฒนาสังคมฯ ได้ตรวจสอบพบว่ามีการใช้ที่ดินผิดวัตถุประสงค์ จึงได้ประสานกับกรมป่าไม้ให้มีการฟ้องร้องดำเนินคดี จำนวน 27 คดี และศาลได้มีคำสั่งและคดีสิ้นสุดแล้ว 10 คดี หลังจากนี้ ในวันที่ 22 ต.ค. กรมป่าไม้และกรมพัฒนาสังคมฯ จะลงพื้นที่ภูทับเบิก เพื่อตรวจสอบรายละเอียดให้ชัดเจนอีกครั้งว่า นอกจาก 27 คดีที่มีอยู่ในขณะนี้มีรายใดบ้างที่ทำผิดเจตนารมณ์ของกรมประชาสงเคราะห์เดิม,นายชลทิศกล่าวอีกว่า ยืนยันว่า กรมป่าไม้พร้อมจะเข้าไปดำเนินคดีทุกราย เพราะทีมพยัคฆ์ไพรของกรมป่าไม้พร้อมทำงานตลอด 24 ชั่วโมง แต่ต้องดูในแง่รัฐศาสตร์ด้วย เพราะหากบางรายสร้างโฮมสเตย์หรือเพิงพักสำหรับนักท่องเที่ยวขนาดเล็ก ไม่ขัดกับระบบนิเวศที่เป็นอยู่ก็ไม่น่าจะมีปัญหา แต่พื้นที่ทั้งหมด 4.7 หมื่นไร่ จะเป็นโฮมสเตย์และเอาไร่กะหล่ำปลีมาอ้างทั้งหมดคงไม่ได้ ต้องมีการจัดโซนนิ่งพื้นที่อย่างชัดเจน ยืนยันว่าภายในปีนี้ที่เหลือเวลาอีก 2 เดือน จะมีคำตอบให้กับทุกคนว่าจะทำอย่างไรกับภูทับเบิก โดยหน่วยงานที่เกี่ยวข้องจะไปจัดทำโรดแม็ปออกมาชัดเจนว่าจัดการอย่างไร,ด้านนายพุฒิพัฒน์กล่าวว่า เจตนารมณ์เดิมของกรมประชาสงเคราะห์ที่จัดสรรที่ดินให้ชาวไทยภูเขาเผ่าม้งเข้ามาอยู่ คือ การอนุรักษ์ทรัพยากร การป้องกันปัญหายาเสพติด และพัฒนาคุณภาพชีวิต ทว่าตั้งแต่ปี 2509 ที่กรมป่าไม้มอบที่ดินให้กรมประชาสงเคราะห์นั้น สภาพสังคมมีการเปลี่ยนแปลงไป การเข้าไปดำเนินการก็จะต้องมีการผ่อนคลายกฎระเบียบเพื่อให้เข้ากับยุคสมัย แต่จะต้องอยู่ภายใต้เจตนารมณ์เดิม,เมื่อถามว่ากรมพัฒนาสังคมฯ มีรายชื่อประชาชนที่ได้รับการจัดสรรพื้นที่ทั้ง 3,500 ครัวเรือนหรือไม่ และหากปัจจุบันมีคนใหม่เข้ามาครอบครองแทนจะถือเป็นการบุกรุกที่ดินหรือไม่ นายพุฒิพัฒน์กล่าวว่า กรมมีรายชื่ออยู่ แต่จะไปบอกว่าคนที่ครอบครองอยู่เวลานี้ ไม่ใช่รายเดิมที่กรมประชาสงเคราะห์มีรายชื่ออยู่ก็ไม่ถูกต้อง เพราะคนเหล่านั้นอาจจะมีลูกมีหลานที่ได้รับการตกทอดมา ดังนั้น การตรวจสอบอย่างละเอียดแบบเอกซเรย์พื้นที่ในวันที่ 22 ต.ค. จึงสำคัญมาก เพราะจะได้พิสูจน์ให้ชัดว่า พื้นที่ใดเป็นของนายทุน หรือคนนอกที่มากอบโกยผลประโยชน์,ขณะที่นายชีวะภาพ ชีวะธรรม หัวหน้าชุดพยัคฆ์ไพร กรมป่าไม้ กล่าวว่า จากข้อมูลของกรมพัฒนาสังคมฯ มีรีสอร์ตที่ใช้พื้นที่ผิดวัตถุประสงค์จำนวน 57 แห่ง แต่ขณะนี้จะดำเนินการในส่วนที่ศาลมีคำพิพากษาให้ผู้ครอบครองและบริวารออกจากพื้นที่แล้วจำนวน 10 คดี ได้แก่ 1.ไร่เติมรัก 2.ริมธารรีสอร์ท 3.โรงเตี๊ยม 4.ช้างทอง 5.สมบุญรีสอร์ท 6.กาแฟแม่ล้ำ 7.เอนกาย@ภูทับเบิก 8.ยูงทอง 9.ทับเบิกวิลเลจ และ 10.ภูทองคำ โดยจะส่งหนังสือถึงกรมบังคับคดี กระทรวงยุติธรรม เพื่อบังคับคดีและรื้อถอนต่อไป ในส่วนที่เหลือถ้าพบว่ามีการต่อเติมขยายพื้นที่ออกมาไม่ยอมหยุดก็จะดำเนินคดีต่อไป
โดนแล้ว ภูทับเบิก หลังเป็นแหล่งท่องเที่ยวสุดฮิต จนสภาพแวดล้อมทางธรรมชาติเปลี่ยนไป เพราะนายทุนเข้ามายึดครองที่ดินสร้างรีสอร์ตเพียบ จนแปรสภาพเป็นแหล่งแออัด กรมป่าไม้เตรียมเข้ารื้อ 10 รีสอร์ตดังรุก ภูทับเบิก พร้อมลงพื้นที่
ข่าวหน้า1,ภูทับเบิก,รื้อถอนรีสอร์ต,ยึดครองที่ดิน,รีสอร์ต,กรมป่าไม้,จัดระเบียบ,บ้านพัก,บุกรุก,สภาพแวดล้อม,เปลี่ยนไป,บุกรุกป่าไม้,สร้างรีสอร์ต,ข่าว,ไทยรัฐออนไลน์